stanford-oval/wikipedia huggingface dataset:
Saksan yhdistynyt evankelisluterilainen kirkko

Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Vereinigte Evangelisch-Lutherische Kirche Deutschlands
| Saksan yhdistynyt evankelisluterilainen kirkko |
| --- | --- |

Suuntautuminen:  Luterilaisuus
Johtaja:  Ralf Meister
Yhteistyötahoja:  Saksan evankelinen kirkko Luterilainen maailmanliitto
Perustettu:  1948
Kotisivu:  http://www.velkd.de
Infobox OKVirheellinen NIMI-arvo: 
VELKD:n jäsenkirkot kartalla.
Saksan yhdistynyt evankelisluterilainen kirkko (saks.  Vereinigte Evangelisch-Lutherische Kirche Deutschlands, VELKD) on kahdeksan saksalaisen maakirkon yhteenliittymä Saksassa. VELKD perustettiin 8. toukokuuta 1948 Eisenachissa korvaamaan kirkkojen yhteistyöorganisaationa toiminutta Saksan evankelisluterilaisten kirkkojen neuvostoa (saks.  Rat der Evangelisch-Lutherischen Kirche Deutschlands, Lutherrat). Yhteenliittymän kirkkojen yhteenlaskettu jäsenmäärä on noin 7,5 miljoonaa. Yhteenliittymän tavoitteena on säilyttää ja edistää  luterilaista uskonkäsitystä Saksassa.
Uskonkäsitys on kiteytetty luterilaisissa  tunnustuskirjoissa, joista keskeisin on Augsburgin tunnustus ja Martti Lutherin  Vähä-Katekismus.
VELKDin perustajajäseninä olivat kymmenen silloisista kolmestatoista maakirkosta eli Baijeri, Braunschweig, Hampuri, Hannover, Lyypekki, Mecklenburg, Saksi, Schaumburg-Lippe, Schleswig-Holstein ja Thüringen. Eutin, Oldenburg ja Württemberg eivät liittyneet.
VELKDin päämaja sijaitsee Hannoverissa, missä toimii kirkon hallintojohtaja (tällä hetkellä Stephan Schaede). Päämajasta johdetaan kirkon toimintaa. Lisäksi siellä toimii  Luterilaisen maailmanliiton Saksan kansalliskomitea.
VELKDin jäsenet ja protestanttiset kirkot Saksassa

Baijerin evankelisluterilainen kirkko
Braunschweigin evankelisluterilainen maakirkko
Hannoverin evankelisluterilainen maakirkko
Keski-Saksan evankelinen kirkko (saks.  Evangelische Kirche in Mitteldeutschland)
Pohjois-Saksan evankelisluterilainen kirkko (saks.  Evangelisch-Lutherische Kirche in Norddeutschland)
Saksin evankelisluterilainen maakirkko
Schaumburg-Lippen evankelisluterilainen maakirkko
Alkuperäisistä kymmenestä kirkosta liittyivät vuonna 1977 yhteen kolme jäsenkirkkoa (Hampuri, Lyypekki, ja Schleswig-Holstein) sekä jäsenyyden ulkopuolelle jäänyt Eutinin maakirkko. Näistä muodostui Pohjois-Elben evankelisluterilainen kirkko joka sittemmin on yhdistynyt Mecklenburgin kirkon kanssa muodostaen uuden Pohjois-Saksan evankelisluterilaisen kirkon. VELKDin ulkopuolelle ovat edelleen jättäytyneet Oldenburgin evankelisluterilainen kirkko ja Württembergin evankelisluterilainen kirkko. VELKDin ulkopuolella toimivia kirkkoja ovat myös reformoituneesti painottunut Lippen maakirkko ja luterilainen Pommerin evankelinen kirkko. Kaikki luterilaiset kirkot toimivat kuitenkin yhdessä Luterilaisen maailmanliiton kansalliskomiteassa.
Saksan  protestanttiset kirkot - mukaan lukien VELKD:n jäsenkirkot kuuluvat  Saksan evankeliseen kirkkoon, joka kokoaa yhteen vanhat luterilaiset,  reformoidut ja  yhdistyneet kirkot (saks.  unierte Kirche). 22 evankelista kirkkoa ovat Saksan maakirkkoja, joilla on keskenään täysi sakramentaalinen yhteys huolimatta tunnustuksellisista eroista. Opilliset painotukset vaihtelevat alueittain ja seurakunnittain.
VELKDin tehtävät ja organisaatio

VELKDin työ painottuu teologiaan, Jumalanpalvelukseen, yhteiskunnalliseen työhön ja ekumeniaan.
VELKD hallinto koostuu kirkkohallituksesta (Kirchenleitung), piispainkokouksesta" ja kirkolliskokouksesta (Generalsynode), jotka vastaavat kirkon toimintojen toteuttamisesta.
VELKDin tehtävät ja organisaatio > Kirkkohallitus

Kirkkohallitusta johtaa 'johtava piispa', joka on kirkon johtaja. Saksan lutelaisessa kirkossa ei ole  apostolista sukkessiota, piispainkokouksen toisesta jäsenestä, kirkolliskokouksen puheenjohtajasta ja yhdeksästä valitusta kirkolliskokousedustajasta. Kirkkohallitus kokoontuu kuusi kertaa vuodessa.
Johtavan piispan valitsee kirkolliskokous kolmeksi vuodeksi kerrallaan. Uudelleenvalinta on mahdollinen. Johtavalla piispalla on toimivaltuuden kaikissa jäsenkirkoissa ja hän kirjoittaa kirkoille  paimenkirjeitä. VELKDin johtava piispa toimii myös Luterilaisen maailmanliiton Saksan kansalliskomitean puheenjohtajana.
VELKDin tehtävät ja organisaatio > Kirkkohallitus > VELKDin johtavat piispat

1948–1949: Wilhelm Henke, Schaumburg-Lippen piispa
1949–1955: Hans Meiser, Baijerin piispa
1955–1969: Johannes Lilje, Hannoverin piispa
1969–1975: Hans-Otto Wölber, Hampurin piispa
1975–1978: Eduard Lohse, Hannoverin piispa
1978–1981: Gerhard Heintze, Braunschweigin piispa
1981–1990: Karlheinz Stoll, Schleswigin piispa
1990–1993: Gerhard Müller, Braunschweigin piispa
1993–1999: Horst Hirschler, Hannoverin piispa
1999–2005: Hans-Christian Knuth, Schleswigin piispa
2005–2011: Johannes Friedrich, Baijerin piispa
2011–2018: Gerhard Ulrich, Pohjois-Saksan evankelisluterilainen kirkko
vuodesta 2018: Ralf Meister, Hannoverin piispa
Saksan jaon aikana VELKD toimi koko Saksan alueella, jolloin siihen kuuluivat kirkot Saksan liittotasavallan ja Itä-Saksan puolella. 1960-luvulla yhteisten tehväien hoitaminen vaikeutui merkittävästi  kylmän sodan ja kommunistisen järjestelmän asettamien rajoitusten vuoksi. Siksi Itä-Saksan kirkot muodostivat oman kirkkoalueen, jolle valittiin oma johtava piispa aina Saksan yhdistymiseen vuoteen 1991 saakka. Johtavia piispoja Itä-Saksassa olivat:
1968–1971: Niklot Beste, Mecklenburgin piispa
1971–1978: Ingo Braecklein, Thüringenin piispa
1979–1981: Heinrich Rathke, Mecklenburgin piispa
1981–1983: Johannes Hempel, Saksin piispa
1983–1986: Werner Leich, Thüringenin piispa
1986–1988: Christoph Stier, Mecklenburgin piispa
VELKDin tehtävät ja organisaatio > Piispainkokous

Piispainkokous koostuu kuusitoista jäsenestä. Siihen kuuluvat jäsenkirkkojen piispat sekä kuusi muuta jäsentä. Puheenjohtajana toimii VELKDin johtava piispa. Piispankokous kokoontuu kaksi kertaa vuodessa. Sen tehtävänä on valmistella esityksiä ja päättää muun muassa kirkkojärjestyksestä ja jumalanpalvelusjärjestyksestä.
VELKDin tehtävät ja organisaatio > Kirkolliskokous

Kirkolliskokous (saks.  Generalsynode) säätää kirkkolain. Kirkolliskokous valitaan joka kuudes vuosi ja se kokoontuu kerran vuodessa. Kirkolliskokouksessa on 50 jäsentä, joista 38 on valittu jäsenkirkkojen kirkolliskokousjäsenten keskuudesta ja muut ovat johtavan piispan tehtäväänsä kutsumia. Vähintään kahdeksan jäsentä on uuden vaalikauden alussa alle 27-vuotiaita. Kirkkolliskokouksen puheenjohtajisto valitaan kokouksen järjestäytymisistunnossa. Kirkkolliskokouksen puheenjohtajana toimii Matthias Kannengießer Hannoverista.
Kirjallisuus

Friedrich-Otto Scharbau: Art. Vereinigte Evangelisch-Lutherische Kirche Deutschlands. In: Theologische Realenzyklopädie 34 (2002), S. 581-592 (enzyklopäd. Überblick)
Verkkosivut

VELKD virallinen sivusto
Pilvimetsävireo

| Pilvimetsävireo |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Vireot Vireonidae
Suku::  Vireot Vireo
Laji::  masteri
Kaksiosainen nimi
 Vireo masteri  Salaman & Stiles 1996 
Katso myös
   Pilvimetsävireo Wikispeciesissä   Pilvimetsävireo Commonsissa 
Infobox OKNimi-testi OKIUCN-testi OK: 
Pilvimetsävireo (Vireo masteri) on eteläamerikkalainen varpuslintu. Se asuu Andien Tyynenmeren puoleisilla rintellä Kolumbiassa ja Ecuadorin luoteisosassa. Paul Salaman ja F. Gary Stiles kuvailivat lajin holotyypin Kolumbian Alto de Pisonesista vuonna 1996.
Sevede

Smålandin seudut viikinkiajalla. Punaiset ja mustat pisteet tarkoittavat maakunnassa sijaitsevia riimukiviä. Punaisten pisteiden riimukivet sisältävät kirjoituksia kaukomatkoilta.
Sevede oli yksi keskiaikaisista "pienistä maista" (ruots. små landen), jotka vähitellen muodostivat Smålandin maakunnan.
Sevedeen kuulunut alue vastaa nykyisessä kuntajaossa Vimmerbyn kuntaa sekä Oskarshamnin kuntaan kuuluvista alueista koko Misterhultia ja Kristdalan pohjoisosaa. Kansanmaan keskusseutu ja käräjäpaikka sisämaassa oli Vimmerby. Rannikolla sijaitsi puolestaan Figeholmin satamapaikka.
Myöhemmin  alue jaettiin kahteen kihlakuntaan: Seveden kihlakuntaan lännessä ja Tunalänin kihlakuntaan idässä. Keskiajalla Sevede kuului Kalmarin linnalääniin ja oli Kalmarin linnan voudin alaisuudessa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Sevede
Sevdalin Marinov

| Mitalit> Maa:   Bulgaria.Miesten painonnosto. Olympialaiset  | Mitalit> Maa:   Bulgaria.Miesten painonnosto. Olympialaiset  | Mitalit> Maa:   Bulgaria.Miesten painonnosto. Olympialaiset  | Maa:   Bulgaria> Miesten painonnosto. |
| --- | --- | --- | --- |
|  Kultaa | Soul 1988 | 52 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Södertälje 1985 | 52 kg |  |
|  Kultaa | Sofia 1986 | 52 kg |  |
|  Kultaa | Ostrava 1987 | 52 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Katowice 1985 | 52 kg |  |
|  Kultaa | Karl-Marx Stadt 1986 | 52 kg |  |
|  Kultaa | Reims 1987 | 52 kg |  |
|  Kultaa | Cardiff 1988 | 52 kg |  |
|  Kultaa | Aalborg 1990 | 56 kg |  |
|  Hopeaa | Ateena 1989 | 56 kg |  |
Sevdalin Ilijanov Marinov (bulg. Севдалин Илиянов Маринов, s. 11. kesäkuuta 1968 Asenovgrad, Plovdiv, Bulgaria) on entinen bulgarialainen painonnostaja ja olympiavoittaja.
Marinov voitti kultaa Soulin 1988 olympialaisissa kevyimmässä eli alle 52-kiloisten sarjassa maailmanennätystuloksella 270 kg. Hän nosti tempauksessa maailmanennätyksen 120 kg ja työnsi 150 kg.
Marinov voitti maailmanmestaruuden alle 52-kiloisten sarjassa vuosina 1985, 1986 ja 1987. Hän voitti Euroopan-mestaruuden alle 52-kiloisissa vuosina 1985, 1986, 1987 ja 1988 sekä alle 56-kiloisissa vuonna 1990. Hän saavutti EM-hopeaa alle 56 kilon sarjassa vuonna 1989.
Season Film Festival

Season Film Festival (ent. Artisokka Film Festival) on Helsingissä järjestettävä laatuelokuvien elokuvajuhla. Juhla keskittyi aiemmin  uuteen naiselokuvaan ja sen tekijöihin, mutta muutti keväästä 2013 lähtien linjansa yleiseksi. Lisäksi festivaalilla on ennakkonäytöksiä myöhemmin teatterilevitykseen tulevista elokuvista.
Elokuvajuhlan järjestää Helsinki International Film Festival – Rakkautta & Anarkiaa ry. Elokuvajuhla järjestettiin ensimmäisen kerran vuonna 2001. Festivaali on tunnettu aikaisemmin myös nimillä Artisokka - Helsinki Woman Film Festival ja Nainen vai Artisokka - Women´s Film Festival. Festivaali saa tukea Elokuvataidetoimikunnalta, Helsingin kulttuurikeskukselta, Uudenmaan taidetoimikunnalta ja British Councililta.
Aiheesta muualla

Season Film Festivalin www-sivut (Arkistoitu – Internet Archive)
Pilvimetsärastas

| Pilvimetsärastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastaat Turdus
Laji::  plebejus
Kaksiosainen nimi
 Turdus plebejus  Cabanis, 1861 
Alalajit
 Turdus plebejus differens  Turdus plebejus rafaelensis  Turdus plebejus plebejus 
Katso myös
   Pilvimetsärastas Wikispeciesissä   Pilvimetsärastas Commonsissa 
Infobox OKNimi-testi OKIUCN-testi OK: 
Pilvimetsärastas (Turdus plebejus) on rastaiden heimoon kuuluva varpuslintu.
Levinneisyys

Pilvimetsärastasta esiintyy Meksikossa ja Keski-Amerikassa. Lajin populaation kooksi arvioidaan 50 000−500 000 yksilöä ja se on luokiteltu elinvoimaiseksi.
Portugalinkielinen Wikipedia

Wikipedia, vapaa tietosanakirja
Portugalinkielisen Wikipedian logo
Portugalinkielinen Wikipedia on Wikipedian portugalinkielinen versio. Portugalinkielisessä Wikipediassa on noin 1 135 000 artikkelia ja se on artikkelimäärältään 15. suurin. Se perustettiin kesäkuussa 2001.
Historia

Toukokuussa 2004 portugalinkielinen Wikipedia oli Wikipedian 17. suurin versio. Vuoden 2004 lopulla kasvu kiihtyi. 50 000 artikkelin raja rikottiin 21. toukokuuta 2005 ja 100 000 raja 26. tammikuuta 2006.
Portugalinkielisessä Wikipediassa voi esiintyä pientä kirjoitusasun muuntelua, koska euroopan- ja brasilianportugalissa on pieniä eroja sanastossa ja sanojen käytössä. Vuonna 2005 ehdotus brasilianportugalinkielisen version perustamisesta hylättiin Wikimedian äänestyksessä.
Lokakuussa 2020 portugalinkielinen Wikipedia esti kaikkien sisäänkirjautumattomien käyttäjien muokkaukset 4. syyskuuta – 4. lokakuuta 2020 suoritetun yhteisöäänestyksen perusteella.
Aiheesta muualla

Kuvia tai muita tiedostoja aiheesta Portugalinkielinen Wikipedia Wikimedia Commonsissa
| --- | --- |
6 000 000 +:  englanti (en) · cebuano (ceb)
2 000 000 +:  saksa (de) · ruotsi (sv) · ranska (fr) · hollanti (nl)
1 000 000 +:  venäjä (ru) · espanja (es) · italia (it) · egyptinarabia (arz) · puola (pl) · kiina (zh) · japani (ja) · ukraina (uk) · vietnam (vi) · waray-waray (war) · arabia (ar) · portugali (pt)
500 000 +:  persia (fa) · katalaani (ca) · serbia (sr) · indonesia (id) · korea (ko) · kirjanorja (no) · tšetšeeni (ce) · turkki (tr) · suomi (fi) · tšekki (cs) · unkari (hu) · tataari (tt)
200 000 +:  serbokroaatti (sh) · romania (ro) · minnan (zh-min-nan) · baski (eu) · malaiji (ms) · heprea (he) · esperanto (eo) · armenia (hy) · tanska (da) · bulgaria (bg) · kymri (cy) · uzbekki (uz) · selkoenglanti (simple) · slovakki (sk) · viro (et) · eteläazeri (azb) · valkovenäjä (be) · kazakki (kk) · kreikka (el) · minangkabau (min) · kroatia (hr) · liettua (lt) · galicia (gl) · urdu (ur)
100 000 +:  azeri (az) · sloveeni (sl) · ladin (lld) · georgia (ka) · uusnorja (nn) · tamili (ta) · thai (th) · hindi (hi) · bengali (bn) · makedonia (mk) · latina (la) · kantoninkiina (zh-yue) · asturia (ast) · latvia (lv) · afrikaans (af) · tadžikki (tg) · burma (my)
50 000 +:  malagassi (mg) · albania (sq) · marathi (mr) · bosnia (bs) · telegu (te) · oksitaani (oc) · bretoni (br) · taraškevitsa-valkovenäjä (be-tarask) · malajalam (ml) · alasaksa (nds) · swahili (sw) · kirgiisi (ky) · kurdi (ku) · lombardi (lmo) · jaava (jv) · länsipunjabi (pnb) · newar (new) · haiti (ht) · venetsia (vec) · piemonte (pms) · baškiiri (ba) · luxemburg (lb) · sunda (su) · iiri (ga) · islanti (is) · sleesia (szl) · soranî (ckb) · länsifriisi (fy) · tšuvassi (cv) · punjabi (pa)
20 000 +:  tagalog (tl) · ido (io) · aragonia (an) · wu-kiina (wuu) · zazaki (diq) · hausa (ha) · volapük (vo) · skotti (sco) · joruba (yo) · nepali (ne) · kannada (kn) · gudžarati (gu) · alemanni (als) · interlingua (ia) · kotava (avk) · krimintataari (crh) · baijeri (bar) · sisilia (scn) · igbo (ig) · bishnupriya manipuri (bpy) · ketšua (qu) · mongoli (mn) · bali (ban) · navajo (nv) · mingreli (xmf) · sinhali (si)
Seasat

SEASAT (NASA/JPL-Caltech)
Seasat on merentutkimussatelliitti. Se oli ensimmäinen satelliitti, joka tutki maapallon meriä SAR-tutkan avulla. Seasat-ohjelman päätavoitteita olivat merenpinnan tuulien tutkiminen, merenpinnan lämpötilan ja aallonkorkeuksien mittaaminen, merien sisäisten aaltoliikkeiden kartoittaminen, ilmakehän vesipitoisuuden tutkiminen, merien jääpeitteen sekä merenpohjan muotojen kartoittaminen.
Seasat-satelliitti laukaistiin radalleen 26. kesäkuuta 1978. Se ehti välittämään reaaliaikaista mittaustietoa vain 42 päivän ajan, sillä satelliitin sähköjärjestelmät vioittuivat ja Seasat lopetti toimintansa lokakuun 10. päivänä vuonna 1978. Lyhyestä toimintaiästään huolimatta se tarjosi ainutlaatuista tietoa maapallon meristä ja hyviä kokemuksia mikroaaltojen hyödyntämisestä merentutkimukseen. Nykyään Seasat kiertää maapalloa avaruusromuna noin 800 km:n korkeudessa.
Seasat on varsin kookas satelliitti, sillä yksistään sen rungon pituus on 21 m. Sylinterimäisen rungon paksuus on 1,5 m. SAR-antennin mitat ovat 2,1 x 10,7 m. Satelliitin massa on 2300 kg.
Useat myöhemmin laukaistut tutkimussatelliitit ovat hyödyntäneet Seasatista opittua teknologiaa. Näihin lukeutuvat mm. TOPEX/Poseidon-satelliitti sekä Jason 1 -satelliitti.
Mittalaitteet ja niiden tutkimuskohteet

SAR (Synthetic Aperture Radar): merenpinnan, jää- ja lumipeitteen tutkimuksiin
ALT (Radar Altimeter): aallonkorkeuksien mittaaminen
SASS (Seasat-A Satellite Scatterometer): tuulen nopeuden ja suunnan mittaaminen
SMMR (Scanning Multichannel Microwave Radiometer): merenpinnan tuulen nopeus, merenpinnan lämpötila, ilmakehän vesihöyryn pitoisuus, jääpeite
VIRR (Visible and IR Radiometer): pilvien, maanpinnan ja vesialueiden erottelu, merenpinnan lämpötila
Season High

| Season High Little Dragon |
| --- | --- | --- |

Studioalbumin tiedot
 Äänitetty : Göteborg, Ruotsi
 Julkaistu: 14. huhtikuuta 2017
 Tuottaja(t): Little Dragon, James Ford, Patrik Berger
 Tyylilaji: downtempo, soul, synthpop
 Kesto: 43.09
 Levy-yhtiö: Because
Listasijoitukset
  Billboard 200: 173.  Top Dance/Electronic Albums: 5.
Little Dragonin muut julkaisut
| Nabuma Rubberband 2014 | Season High 2017 | New Me, Same Us 2020 |
Singlet albumilta Season High
 ”High” Julkaistu: 16. helmikuuta 2017  ”Sweet” Julkaistu: 8. maaliskuu 2017  ”Celebrate” Julkaistu: 27. huhtikuuta 2017  ”Strobe Light” Julkaistu: 19. heinäkuuta 2017
Season High on ruotsalaisen elektronisen musiikin yhtyeen Little Dragonin viides studioalbumi. Albumi julkaistiin Because Music -levy-yhtiöllä 14. huhtikuuta 2017. Se sijoittui muun muassa Billboard 200 -musiikkilistan sijalle 173. ja Billboardin Top Dance/Electronic Albums -musiikkilistan sijalle 5.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Celebrate (featuring Agge)  | 3.56 |  |  |  |  |  |  |  |
| 2. | High | 4.16 |  |  |  |  |  |  |  |
| 3. | The Pop Life | 3.37 |  |  |  |  |  |  |  |
| 4. | Sweet | 3.31 |  |  |  |  |  |  |  |
| 5. | Butterflies | 6.06 |  |  |  |  |  |  |  |
| 6. | Should I | 2.58 |  |  |  |  |  |  |  |
| 7. | Don’t Cry | 4.14 |  |  |  |  |  |  |  |
| 8. | Strobe Light | 3.43 |  |  |  |  |  |  |  |
| 9. | Push | 3.06 |  |  |  |  |  |  |  |
| 10. | Gravity | 7.38 |  |  |  |  |  |  |  |
Pilvimetsähaukka

| Pilvimetsähaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Lintuhaukat Accipiter
Laji::  collaris
Kaksiosainen nimi
 Accipiter collaris  P. L. Sclater, 1860 
Katso myös
   Pilvimetsähaukka Wikispeciesissä   Pilvimetsähaukka Commonsissa 
Infobox OKNimi-testi OKIUCN-testi OK: 
Pilvimetsähaukka (Accipiter collaris) on haukkojen heimoon kuuluva lintu. Se tunnetaan muutamilta paikoilta Andien länsi- ja itärinteiltä Lounais-Venezuelasta (Mérida, Táchira), Kolumbiasta ja Ecuadorista sekä myös Perun puolelta.
Sen populaatio on pieni, mutta sen ei ole havaittu supistuvan. Jos niin kuitenkin käy, sen luokitus muuttuu uhanalaiseksi. Se on hyvin herkkä ihmisen aiheuttamille häiriöille.
Sen elinpiiriä ovat subtrooppiset ja trooppiset kosteat vuoristometsät.
Aiheesta muualla

Pilvimetsähaukka (Accipiter collaris) BirdLife International Data Zone. (englanniksi)
San Nicolás de Bari (1769)

| San Nicolás de Bari |
| --- | --- |


Aluksen vaiheet
Rakentaja:  Astillero Real, Cartagena
Kölinlasku:  26. syyskuuta 1767
Laskettu vesille:  5. huhtikuuta 1769
Poistui palveluskäytöstä:  vallattu 14. helmikuuta 1797
Loppuvaihe:  myyty 1814
Tekniset tiedot
Uppouma:  1 942 t
Pituus:  54,86 m
Leveys:  15,09 m
Aseistus
Aseistus:  alempi tykkikansi: 30 × 24 naulan tykkiä ylempi tykkikansi: 32 × 18 naulan tykkiä puolikansi: 14 × 8 naulan tykkiä etukansi: 4 × 8 naulan tykkiä
San Nicolás de Bari oli Espanjan laivaston vuonna 1769 vesille laskettu San Vicente Ferrer -luokan kaksikantinen 80-tykkinen linjalaiva.
Valmistus

Alus tilattiin Astillero Realilta Cartagenasta, missä köli laskettiin 26. syyskuuta 1767. Alus laskettiin vesille 5. huhtikuuta 1769.
Palvelus

Elokuussa 1769 alus siirrettiin Cartagenasta Triunfanten ja San Lorenzon kanssa Cádiziin. Se suojasi 10. syyskuuta saattueen Veracruziin. Vuonna 1772 alus teki useita matkoja Välimerellä päällikkönään Alfonso Albuquerque de Guevara. Se muun muassa vaihtoi sotavankeja Algerissa. Aluksen historiasta ei ensimmäisen kymmenen vuoden ajalta ole juuri muuta tietoa ja Winfield olettaakin sen olleen ison osan ajasta reservissä. Alus riisuttiin aseista 1777.
Kesäkuussa 1778 alus palautettiin palvelukseen päällikkönään Justo Riquelme ja lähti heinäkuussa  päällikkönään Buenaventura Moreno y Jayme liittyäkseen Cádizissa Córdoban laivastoon. Alus osallistui 23. heinäkuuta 1. Englannin kanaalin sotaretkeen, mistä se palasi 28. joulukuuta Cádiziin. Aluksen päällikkönä oli 28. huhtikuuta 1780 Francisco Morales, kun se oli Juan Tomaseon lippulaivana.
Alus sijoitettiin Havannaan, mistä se osallistui huhtikuussa 1781 Pensacolan sotaretkeen ja 1782 Jamaikan sotaretkeen. Alus lähti 1. kesäkuuta 1783 Havannasta mukanaan 240 000 pesoa Cádiziin, jonne se saapui 20. heinäkuuta. Alus lähti 2. syyskuuta San Agustínin ja San Pedro Ápostolin kanssa Cádizista Ferroliin, missä se riisuttiin aseista.
Aluksen päällikkönä oli 14. elokuuta 1794 Juan Suarez, kun se oli Cádizissa Basco Moralesin lippulaivana ja myöhemmin Francisco Borjan laivueessa. Alus oli 1795-1796 Cartagenassa, missä se oli telakalla maaliskuussa 1795.
Alus palautettiin palvelukseen 6. helmikuuta 1796 päällikkönään Tomás Geraldino y Geraldino. Britannian kuninkaallinen laivasto valtasi 14. helmikuuta 1797 aluksen Cabo de São Vicenten taistelussa, jolloin miehistöstä sai surmansa 58 henkeä mukaan lukien päällikkö Geraldino. Kaatuneiden lisäksi miehistöstä haavoittui 62. Alus saapui 5. lokakuuta Plymouthiin ja amiraliteetti liitti 4. joulukuuta aluksen kuninkaalliseen laivastoon nimellä HMS San Nicolas.
Palvelus > HMS San Nicolas

Alus otettiin palvelukseen elokuussa 1798 vankilaivana luutnantti William Stylesin valvonnassa. Alus poistettiin palveluksesta joulukuussa 1800. Alus palautettiin vankilaivaksi huhtikuussa 1801 luutnantti Edward Collingwoodin valvonnassa ja poistettiin huhtikuussa 1802. Alus oli vankilaivana vielä heinäkuusta 1803 alkaen luutnantti William Alfreyn ja lokakuusta 1804 alkaen luutnantti William Snow'n valvonnassa. Vuonna 1811 tehtävän vastaanotti luutnantti John Mould.
Alus siirrettiin 1814 reserviin ja myytiin 3. marraskuuta 1814 Plymouthissa 3 320 punnalla.